Rapport ta' Progress dwar l-ex-Repubblika Jugożlava tal-Maċedonja ta' l-2006 Riżoluzzjoni tal-Parlament Ewropew tat-12 ta' Lulju 2007 dwar ir-Rapport ta' Progress ta' l-2006 dwar l-ex-Repubblika Jugożlava tal-Maċedonja ( 2006/2289(INI) ) Il-Parlament Ewropew wara li kkunsidra l-Konklużjonijiet tal-Presidenza tal-Kunsill Ewropew ta' Tessaloniki tad-19 u l-20 ta' Ġunju 2003, li matulu kien imwiegħed lill-istati kollha tal-Balkani tal-Punent li, fuq tul ta' żmien, ser jissieħbu fl-Unjoni Ewropea, wara li kkunsidra d-deċiżjoni tal-Kunsill Ewropew tas-16 ta' Diċembru 2005 biex jagħti lill-ex-Repubblika Jugożlava tal-Maċedonja l-istatus ta' pajjiż kandidat għas-sħubija fl-UE u l-Konklużjonijiet tal-Presidenza tal-Kunsill Ewropew tal-15-16 ta' Ġunju 2006 u ta' l-14-15 ta' Diċembru 2006, wara li kkunsidra l-konklużjonijiet tat-Tieni Laqgħa tal-Kunsill ta' Stabilizzazzjoni u Assoċjazzjoni ta' l-UE u l-ex-Repubblika Jugożlava tal-Maċedonja fit-18 ta' Lulju 2005 u l-konklużjonijiet tat-Tielet Laqgħa tal-Kunsill ta' Stabilizzazzjoni u Assoċjazzjoni ta' l-UE u l-ex-Repubblika Jugożlava tal-Maċedonja tal-11 ta' Diċembru 2006, wara li kkunsidra d-Decizjoni tal-Kunsill 2006/57/KE tat-30 ta" Jannar 2006 dwar il-principji, il-prijoritajiet u l-kundizzjonijiet li hemm fis-Shubija Ewropea ma" l-ex-Repubblika Jugozlava tal-Macedonja u li tħassar id-Deċiżjoni 2004/518/KE GU L 35, 7.2.2006, p. wara li kkunsidra r-Rapport ta' Progress ta' l-2006 tal-Kummissjoni dwar l-ex-Repubblika Jugozlava tal-Macedonja ( SEC(2006)1387 ), wara li kkunsidra r-rizoluzzjoni tieghu tat-13 ta' Dicembru 2006 dwar il-Komunikazzjoni tal-Kummissjoni dwar l-Istrategija ghat-Tkabbir u l-Isfidi Ewlenin 2006-2007 Testi Adottat ta' dik id-data wara li kkunsidra r-rakkomandazzjonijiet tal-Kumitat Parlamentari Konġunt ta' l-UE u l-ex-Repubblika Jugożlava tal-Maċedonja tad-29-30 ta' Jannar 2007, wara li kkunsidra l-Artikolu 45 tar-Regoli ta' Procedura tieghu, wara li kkunsidra r-rapport tal-Kumitat għall-Affarijiet Barranin ( A6-0214/2007 ), billi aktar tkabbir ta' l-Unjoni Ewropea m'huwiex ghan fih innifsu, billi hemm l-obbligu ta' konformità stretta mal-kriterji ta' Kopenhagen mill-Istati Membri u billi kull pajjiz kandidat ser ikun iggudikat fuq il-merti tieghu stess, billi l-ex-Repubblika Jugożlava tal-Maċedonja kienet involuta b'suċċess fin-negozjati relatati ma', inter alia, relazzjonijiet ma' l-Unjoni Ewropea bħall-Ftehim ta' Stabilizzazzjoni u Assoċjazzjoni (SAA), l-Assoċjazzjoni Ċentrali Ewropea għall-Kummerċ Ħieles (CEFTA), l-isforzi ta' l-Unjoni Ewropea rigward ir-riżoluzzjoni paċifika ta' differenzi interni fl-opinjoni fl-2001u l-preparazzjonijiet għall-adozzjoni ta' l- ta' l-UE fil-perjodu li jwassal sa l-2011, billi, minn meta l-UE rrikonoxxiet l-istatus ta' pajjiż kandidat fis-16 ta' Diċembru 2005, in-negozjati ta' sħubija ma' l-ex-Repubblika Jugożlava tal-Maċedonja għandhom ma bdewx, billi, filwaqt li l-prinċipji bażiċi fil-Ftehim ta' Qafas ta' Ohrid tat-13 ta' Awissu 2001 issa ddaħħlu fil-qafas kostituzzjonali u legali tal-pajjiż, hemm bżonn ta' sforz kontinwu sabiex id-dispożizzjonijiet tagħha jkunu implimentati bis-sħiħ, partikularment f'dak li jirrigwarda l-kontinwità tal-proċess ta' deċentralizzazzjoni u r-rappreżentanza ekwitabbli, fuq il-livell nazzjonali u lokali, ta' komunitajiet li m'humiex f'maġġoranza, billi l-Kunsill Ewropew ta' Tessaloniki tad-19-20 ta' Ġunju 2003 tenna d-determinazzjoni tiegħu li jappoġġja b'mod sħiħ u effettiv il-perspettiva Ewropea tal-pajjiżi Balkani tal-Punent, li se jsiru parti integrali ta' l-UE, meta jilħqu l-kriterji stabbiliti, billi mhux garantit suċċess fit-trawwim ta' riformi ekonomiċi jekk ma jkunx hemm kunsens politiku u fiduċja bejn l-gruppi etniċi billi l-Kunsill Ewropew ta" Brussell ta" l-14-15 ta" Diċembru 2006 qal li l-UE għandha żżomm l-impenji tagħha lejn pajjiżi li jinsabu fil-proċess ta" tkabbir u tenna li l-progress ta' kull pajjiż lejn l-Unjoni Ewropea jiddependi mill-isforzi individwali tiegħu li jkunu konformi mal-kriterji ta' Kopenħagen u mal-kundizzjonalità tal-Proċess ta' Stabilizzazzjoni u Assoċjazzjoni, billi d-Dikjarazzjoni ta' Salzburg bejn l-UE u l-Balkani tal-Punent tal-11 ta' Marzu 2006, adottata unanimament mill-Ministri ta' l-Affarijiet Barranin kollha ta' l-UE u mill-Ministri ta' l-Affarijiet Barranin tal-pajjiż tal-Balkani tal-Punent, itenni l-importanza ta' relazzjonijiet tajba tal-viċinat u l-ħtieġa li jinstabu soluzzjonijiet reċiprokament aċċettabbli rigward kwistjonijiet pendenti ma' pajjiżi ġirien, Jilqa' l-progress magħmul mill-ex-Repubblika Jugożlava tal-Maċedonja, minn meta għamlet l-applikazzjoni biex tissieħeb fl-Unjoni Ewropea, billi laħqet il-kriterji politiċi ta' Kopenħagen u implimentat ir-rakkomandazzjonijiet tas-Sħubija Ewropea 2004, id-dispożizzjonijiet tas-SAA u r-rekwiżiti tal-Proċess ta' Stabilizzazzjoni u Assoċjazzjoni; juri li l-imbuttatura tar-riforma trid tinżamm u li l-leġiżlazzjoni adottata issa trid tkun implimentata sew u minnufih, speċjalment fl-oqsma tal-pulizija, il-ġudikatura, l-amministrazzjoni pubblika u l-ġlieda kontra l-korruzzjoni, sabiex tkun stabbilita ekonomija vera tas-suq, biex tistimola t-tkabbir ekonomiku u l-impiegar u sabiex ittejjeb il-klima tan-negozju; Jenfasizza li l-bidu ta' negozjati għas-sħubija jiddependi mill-progress magħmul f'dan ir-rigward; jinkoraġġixxi lill-partijiet interessati kollha biex iżommu l-ispinta u jenfasizza l-ħtiega, kemm għall-forzi politiċi tal-gvern kif ukoll ta" l-oppożizzjoni, li jkomplu l-implimentazzjoni tar-riformi neċessarji għall-integrazzjoni tal-pajjiż fl-UE; Ifaħħar lill-Gvern ta' l-ex-Repubblika Jugożlava tal-Maċedonja għall-koperazzjoni tiegħu fil-qasam tal-Politika Komuni Barranija u ta' Siġurtà (CFSP) u fil-Politika Ewropea għas-Sikurezza u d-Difiża (ESDP), notabilment il-parteċipazzjoni tiegħu fil-missjoni ALTHEA ta' l-UE u l-ħeġġa tiegħu biex jikkontribwixxi lejn l-iżvilupp tal-kapaċitajiet ESDP u tal-missjonijiet militari u ċivili mmexxija mill-UE għall-ġestjoni tal-kriżijiet; Jinnota b'sodisfazzjoni li wara l-konflitt intern ta' l-2001, instabu soluzzjonijiet b'koperazzjoni mill-qrib ma' l-UE, permezz tal-Ftehim ta' Qafas Ohrid sabiex iċ-ċittadini kollha, indipendentement mill-isfond etniku tagħhom, jgħixu flimkien b'mod ugwali u fil-paċi, billi jissaħħaħ l-użu ta' lingwi minuri fl-amministrazzjoni pubblika u fl-edukazzjoni, permezz ta' organizzazzjoni muniċipali mill-ġdid u permezz ta' l-applikazzjoni tal-prinċipju ta' maġġoranza doppja (il-prinċipju Badinter) li jipproteġi l-pożizzjoni ta' ta" komunitajiet li m'humiex f'maġġoranza fit-teħid ta' deċiżjonijiet parlamentari; jinnota li fl-2007 intlaħaq ftehim dwar il-festi nazzjonali tal-gruppi etniċi u reliġjużi differenti; Jenfasizza li l-Ftehim Qafas Ohrid biddel il-pajjiż billi qies b'mod sħiħ il-karattru multi-etniku u multi-kulturali tal-pajjiż, li għaldaqstant hija parti ewlenija tal-kriterji politiċi ta' Kopenħagen għas-sħubija fl-UE; juri li r-rispett tal-kliem u ta' l-ispirtu tal-Ftehim jibqgħu kruċjali għall-vjaġġ Ewropew tal-pajjiż lejn adeżjoni fl-UE; jisħaq għal darba oħra li l-prinċipju Badinter għandu jiġi rispettat b'mod sħiħ, u li jeħtieġ li l-partijiet kollha jirrispettaw u jaħdmu fi ħdan l-istituzzjonijiet demokratiċi li l-pajjiż għamel tant sforzi sabiex waqqafhom; Jirrimarka li l-mekkaniżmu Badinter kif iddikjarat fil-Kostituzzjoni, huwa intiż bħala mezz għad-djalogu u l-kunsens fi stat multi-etniku; jiddispjaċih li kmieni fl-2007, bħala riżultat tan-nuqqas ta' sodisfazzjon bl-applikazzjoni tal-prinċipju Badinter, l-akbar partit Albaniż fl-oppożizzjoni waqqaf kull attività parlamentari; jilqa' l-fatt li l-konsultazzjonijiet bejn il-gvern u l-oppożizzjoni rriżultaw fi ftehim li jkopri lista ta' liġijiet li għandhom jiġu adottati billi jiġi applikat il-prinċipju Badinter, isir użu mill-lingwa Albaniża fl-istituzzjonijiet pubbliċi, is-sitwazzjoni ta' l-ex-gwerrilieri Albaniżi u l-kompożizzjoni tal-Kumitat għar-Relazzjonijiet Inter-Etniċi, b'hekk il-membri kollha eletti jkunu jistgħu jissoktaw bid-dmirijiet parlamentari tagħhom u juru responsabbiltà politika; fuq din il-bażi, wara l-implimentazzjoni tal-ftehim, jistieden sabiex l-istatus ta' pajjiż kandidat għas-sħubija ma' l-UE li ngħata fl-2005 ikun akkumpanjat mill-aktar fis possibbli mill-bidu effettiv ta' negozjati għas-sħubija; fl-aħħar, jistieden lill-partijiet kollha sabiex iżżommumantnu u jikkonsolidaw l-ispirtu ta' djalogu fir-riżoluzzjoni tad-diverġenzi tagħhom u sabiex isegwu b'mod konġunt l-aġenda ta' riforma li hija essenzjali għall-prospettivi Ewropew tal-pajjiż; Jisgħobbih għall-prattika ta" ibbojkottjar ta' l-attività parlamentari u jirrimarka li dawn il-prattiki m'humiex kompatibbli ma" istituzzjonijiet parlamentari li jaħdmu sewwa, li kull pajjiż kandidat jew li qed jaspira li jissieħeb ma" l-UE hu mistenni li jkollu; Ifakkar li l-applikazzjoni konsistenti tal-prinċipju Badinter tiżgura tkomplija tal-koperazzjoni interetnika u relazzjoni ta" fiduċja bejn il-partijiet kollha; f'dan ir-rigward jiddispjaċih li f'eżempju riċenti tal-votazzjoni dwar l-emendi għal-Liġi tax-Xandir, fejn, għalkemm il-liġi nnifisha ġiet adottata skond il-prinċipju Badinter, l-emendi ġew adottati biss b'maġġoranza sempliċi; jistieden b'urġenza sabiex ikun hemm manteniment u applikazzjoni konsistenti ta' l-indipendenza tax-xandir pubbliku stabbilita fil-Liġi ta' Novembru 2005 , li - b'differenza mis-sitwazzjoni preċedenti ta' interferenza politika - tikkonforma ma' standards Ewropej tal-midja; Jirrakkomanda li l-pajjiż għandu jitgħallem mill-aħjar prattiċi Ewropej fl-amministrazzjoni pubblika u fl-edukazzjoni u jikkunsidra d-differenzi etniċi u lingwistiċi; jistieden sabiex ikun hemm aktar ftehim dwar il-mod li bih l-akbar żewġ komunitajiet etniċi u l-minoranzi differenti jistgħu jgħixu flimikien fuq bażi ugwali u ta' armonijia; f'dan ir-rigward, jistieden sabiex ikun hemm implimetazzjoni effettiva tad-dispożizzjonijiet kostituzzjonali ddisinjati sabiex jiggarantixxu li l-komunitajiet mhux fil-maġġoranza jkunu rappreżentati b'mod ekwitabbli fl-amministrazzjoni pubblika; Jiġbed l-attenzjoni għall-fatt li huwa meħtieġ li jittieħdu miżuri speċifiċi u urġenti li jtejbu s-sitwazzjoni tar-Roma permezz ta" l-Istrateġija Nazzjonali dwar ir-Roma, billi soċjetà ċivili tar-Roma żviluppata sewwa tiġi involuta bħala s-sieħeb prinċipali; jikkunsidra li l-ugwaljanza bejn il-fondi tal-gvern u l-fondi mill-Istrument ta' Assistenza għal Qabel l-Adeżjoni Regolament tal-Kunsill (KE) nru 1085/2006 tas-17 ta' Lulju 2006 li jistabilixxi Strument ta' Assistenza għal Qabel l-Adeżjoni (IPA) (ĠU L 210, 31.7.2006, p.82). u r-rikonoxximent istituzzjonali tal-Grupp Konsultattiv dwar ir-Roma għandhom ikunu mezz lejn it-titjib ta' l-inklużjoni soċjali tar-Roma fl-ex-Repubblika Jugożlava tal-Maċedonja; Jirrimarka li hemm numru ta' pajjiżi fl-Ewropa li isimhom huwa l-istess bħal dak ta' parti minn territorju ta' pajjiż ġar, u li kull stat jagħżel ismu b'mod ħieles; jilqa' l-fatt li l-ex-Repubblika Jugożlava tal-Maċedonja bidlet il-bandiera nazzjonali tagħha u għamlet emendi kostituzzjonali biex tikkonferma n-nuqqas ta' pretenzjonijiet territorjali kontra l-pajjiżi ġirien; jiddispjaċih dwar il-bidla reċenti ta' l-isem ta' l-ajruport nazzjonali għal 'Alessandru l-Kbir'; Jiddispjaċih li minn meta l-ex-Repubblika Jugożlava tal-Maċedonja daħlet fin-NU fl-1993, meta, bil-għan li tikseb rikonoxximent internazzjonali, ingħatat l-isem provviżorju 'l-ex-Repubblika Jugożlava tal-Maċedonja', u minn meta sar il-Ftehim Intermedjarju tat-13 ta' Settembru 1995 ma ntlaħaq l-ebda ftehim mal-Ġreċja, pajjiż ġar; iħeġġeġ lill-ex-Repubblika Jugożlava tal-Maċedonja u lill-Ġreċja sabiex jorganizzaw diskuzzjonijiet, taħt l-awspiċju tan-NU, dwar din il-kwistjoni sabiex ikun hemm konklużjoni ta' suċċess mill-aktar fis; jistieden lill-Kunsill sabiex jiffaċilita tali negozjati; Juri li, f'dan ir-rigward, numru ta" pajjiżi inklużi l--Istati Uniti, il-Federazzjoni Russa u ċ-Ċina, kif ukoll uħud mill-Istati Membri ta' l-UE, diġà irrikonoxxew l-ex-Repubblika Jugożlava tal-Maċedonja bl-isem kostituzzjonali tagħha; ifakkar li xi wħud minn dawk il-pajjiżi stqarru repetutament li huma se jaċċettaw l-eżitu tan-negozjati rigward il-kwistjoni ta" l-isem taħt il-patroċinju tan-NU; huwa tal-fehma li, skond id-dispożizzjonijiet tal-Ftehima Interim ta" l-1995, il-kwistjoni ta" l-isem mhix ostakolu għall-ftuħ ta" negozjati għall-adeżjoni ma" l-UE u li, kif inhu l-każ għall-pajjiżi kandidati l-oħra kollha, l-integrazzjoni tagħha fl-UE se tiddependi b'mod esklussiv fuq it-twettiq tal-kriterji ta" Kopenħagen, il-kundizzjonijiet tal-qafas ta" stabbilizzazzjoni u assoċjazzjoni, u l-kapaċità ta" l-UE li tintegra Stati Membri ġodda; Jinnota li ir-Rappreżentant Speċjali tan-Nazzjonijiet Uniti, Matthew Nimitz, stqarr fil-miftuħ li fi ftit żmien ieħor se jibda sforzi mill-ġdid biex jilħaq malajr kemm jista" jkun soluzzjoni għal din il-kwistjoni li tkun reċiprokament aċċettabbli u sejjaħ għal appoġġ ċar ta" l-isforzi tiegħu; Jinnota li l-Ftehim Intermedjarju ta' l-1995 wassal għal titjib sinifikanti fir-relazzjonijiet bilaterali bejn l-ex-Repubblika Jugożlava tal-Maċedonja u l-Ġreċja u fih obbligi u drittijiet għaż-żewġ partijiet, inkluż dispożizzjonijiet dwar is-sħubija ta' l-ex-Repubblika Jugożlava tal-Maċedonja ma' organizzazzjonijiet u istituzzjonijiet internazzjonali, multilaterali u reġjonali; Barra minn hekk jinnota li minn meta ġie konkluż il-Ftehim Intermedjarju ta' l-1995, il-kamp ta' applikazzjoni tar-relazzjonijiet ekonomiċi bejn iż-żewġ pajjiżi żdied b'mod sinifikanti, sakemm il-Ġreċja tikkostitwixxi l-akbar investitur barrani fl-ex-Repubblika Jugożlava tal-Maċedonja, filwaqt li r-relazzjonijiet kummerċjali tagħhom tjiebu wkoll b'mod konsiderevoli; Jilqa" l-pożizzjoni kostruttiva tal-pajjiż dwar l-istatus ġejjieni tal-Kosovo; jiddispjaċih li b'antiċipazzjoni ta' l-istatus futur tal-Kosovo ma kienx possibli li ssir aktar demarkazzjoni tal-fruntieri; għandu fiduċja li jintlaħaq ftehim dwar din il-kwistjoni teknika malajr u jilqa' l-fatt li l-bdiewa kkonċernati jistgħu jibqgħu jużaw partijiet mill-art tagħhom li nzertaw qegħdin fuq in-naħa l-oħra tal-fruntiera; Jiġbed l-attenzjoni għax-xewqa għall-adozzjoni ta" miżuri li jiffaċilitaw it-traffiku tal-fruntiera mal-Kosovo, u b'hekk titjieb il-koperazzjoni fl-oqsma ta' l-edukazzjoni, tal-kultura u tax-xogħol, u jinżammu r-rabtiet tal-familja; Iħeġġeġ lill-awtoritajiet ta' l-ex-Repubblika Jugożlava tal-Maċedonja sabiex jippromwovu l-koperazzjoni reġjonali u l-iżvilupp ta' relazzjonijiet tajba tal-viċinat; F'dan ir-rispett, jilqa' l-irwol ta' l-ex-Repubblika Jugożlava tal-Maċedonja fil-qasam tal-koperazzjoni reġjonali, l-impenn tagħha fl-iżvilupp ta' relazzjonijiet bilaterali u l-irwol attiv tagħha fil-proċessi ta' koperazzjoni reġjonali bħall-istabbiliment ta' Kunsill Reġjonali ta' Koperazzjoni, CEFTA 2006, it-Trattat Komunitarju dwar l-Enerġija u z-Zona Komuni Ewropea ta' Avjazzjoni; Jindika l-ħtiega li titħares il-kwalità ta' l-ilma fix-Xmara Vardar, li tiskula fil-parti l-kbira tal-pajjiż u tkompli fit-territorju Grieg bħala x-Xmara Axiós, mit-tniġġis ikkawzat mill-industrija u z-zoni residenzjali urbani; Jitlob b'mod urġenti għal titjib u manteniment tal-kwalità u tal-livell ta' l-ilma fil-lagi tal-fruntiera Ohridsko Ezero, Prespansko Ezero u Dojransko Ezero u għall-ftehim effettiv dwar dan l-aspett mal-pajjiżi ġirien li huma l-Albanija u l-Greċja; Jiġbed l-attenzjoni għall-ħtieġa li titjieb l-attitudni ġenerali lejn l-ambjent, inter alia billi jiġu eliminati l-miżbliet illegali tul it-toroq, ix-xmajjar u fit-tarf ta' boskijiet permezz ta' l-introduzzjoni ta" sistema ta' ġbir ta' l-iskart li hija kemm jista' jkun diversifikata; Jistieden lill-awtoritajiet ta' l-ex-Repubblika Jugożlava tal-Maċedonja sabiex ikomplu japprossimaw leġiżlazzjoni u standards ta' l-UE u jimplimentaw u jinfurzaw il-leġiżlazzjoni adottata; Ifakkar illi l-Istati Membri ta' l-UE kollha jiggarantixxu l-libertà tat-twemmin kif ukoll il-libertà ta' l-organizzazzjoni reliġjuża; Jenfasizza li għandha tingħata attenzjoni speċjali lit-traffikar tal-bnedmin u li t-tisħiħ tal-koperazzjoni reġjonali, inter alia permezz ta' Inizzjattiva ta' Koperazzjoni tax-Xlokk ta' l-Ewropa, qed isir neċessità fil-ġlieda kontra n-netwerks internazzjonali ta' kriminalità organizzata; Jesprimi tħassib serju dwar il-fatt li l-qgħad għadu għoli ħafna, u jistieden lill-Gvern, fid-dawl ta" l-isfidi kbar li jeżistu f'dan il-qasam, sabiex isawwar politiki effiċjenti biex jiġu miġġielda l-faqar u l-inugwaljanzi soċjali; jenfasizza l-bżonn li federazzjonijiet tat-trejdjunjins differenti jkunu jistgħu jeżistu flimkien fuq bażi ugwali, u jirrimarka li l-obbligu attwali tat-trejdunjins li jorganiżżaw 33% tal-ħaddiema rilevanti qabel ikunu jistgħu jsiru msieħba kuntrattwali jfisser li n-numru tal-membri jiġi l-ħin kollu kkuntestat mill-partijiet interessati; Jirrakkomanda li d-distribuzzjoni tar-riżorsi ta" l-istat kif ukoll tal-fondi ta' l-UE għandhom iqisu d-disparitajiet reġjonali u etniċi eżistenti; iqis li d-differenzi reġjonali u etniċi eżistenti għandhom jitnaqqsu permezz ta" l-applikazzjoni tal-prinċipji ta" solidarjetà u ta" koeżjoni sabiex iwasslu għall-iżvilupp mgħaġġel ta" reġjuni sottożviluppati; Jitlaq mill-premessa li l-awtorizzazzjoni tal-banek barranin għandha tkun ibbazata fuq kriterji ugwali għal kullħadd, bħall-konformità mar-rekwiziti legali fil-qasam tat-tranżazzjonijiet f'valuta barranija, it-tassazzjoni u l-ħarsien tal-konsumatur, u jirrifjuta li jkunu favoriti ċerti kumpanniji jew il-pajjiżi li fihom ikollhom l-uffiċċju reġistrat tagħhom; Ifakkar li l-bini ta' infrastruttura transkonfinali moderna hija inċentiv kbir u garanzija għall-istabbilità u l-prosperità tar-reġjun kollu tax-Xlokk ta' l-Ewropa, u għalhekk jiġbed l-attenzjoni lejn l-importanza li n-netwerk tal-ferrovija, it-traffiku domestiku tal-ferroviji u t-tranżitu bejn il-Greċja u ħafna Stati Membri oħra ta' l-UE jinżammu fi stat tajjeb ta' manteniment u jittejjbu; jilqa' r-restawr tal-konnessjoni bil-ferrovija mal-Kosovo, u jiddispjaċih għan-nuqqas ta' progress fil-konnessjoni diretta tal-ferrovija ppjanata mal-Bulgarija u jħares 'il quddiem għal aktar progress relatat mal-kurituri Ewropej tat-trasport VIII u X; Iqis li mhux mixtieq li l-impjegati tas-servizz ċivili jitilfu xogħolhom jew jiġu mħajra jitilqu mal-bidliet fil-gvern u b'mod partikolari jistenna li l-impjegati tas-servizz ċivili li huma mħarrġa speċjalment biex jissodisfaw il-ħtiġiet ta' l-acquis ta' l-UE jkomplu xogħolhom; Juri mill-ġdid li l-awtoritajiet huma mistennija li jinvestigaw iċ-ċirkostanzi li fihom ċittadin Ġermaniż, Khaled El-Masri, fl-2003 inħataf u ttieħed lejn l-Afganistan u li jagħmlu pubbliċi r-riżultati ta' l-investigazzjoni; iħeġġeġ lill-parlament nazzjonali ta l-Ex Repubblika Jugoslava tal-Maċedonja sabiex iwaqqaf kumitat ta" inkjesta mill-aktar fis possibbli sabiex isolvi dan il-kaz u sabiex jikkopera b'mod shih ma" l-inkjesta li qed jaghmel il-Parlament Germaniz sabiex jiskopri l-verità; Jilqa' l-bidu ta' ftehim dwar faċilità u ammissjoni mill-ġdid tal-visa ma' l-UE bħala pass tanżitorju lejn reġim reċiproku ħieles mill-visa, u għal dan il-għan jistieden lill-Kummissjoni sabiex tħejji pjan direzzjonali għaż-żieda tal-mobilità, inkluża aktar parteċipazzjoni fi proġetti ta' tagħlim tul il-ħajja u ta' skambju ta' kulturi, u min-naħa tal-Gvern ta' l-ex-Repubblika tal-Maċedonja sabiex ikompli bl-impenn tiegħu li jissodisfa l-istandards Ewropej meħtieġa fl-oqsma tal-ġustizzja, il-libertà u s-sigurta'; jilqa" l-introduzzjoni tal-passaporti ġodda b'fatturi ta" sigurtà bijometriċi mill-ex-Repubblika Jugożlava tal-Maċedonja; jinnota d-diffikultajiet li jiffaċċjaw iċ-ċittadini ta' l-ex-Repubblika tal-Maċedonja minħabba n-nuqqas ta" rikonoxximent minn Stat Membru ta' l-UE tal-passaporti tagħhom; ifakkar li din il-kwistjoni kienet tqajmet u ġiet eżaminata fid-dettall waqt in-negozjati dwar il-ftehima fuq it-tħaffif tal-visa; jirrimarka li Dikjarazzjoni Konġunta ġiet adottata u annessa mat-test inizzjalat; jitlob lill-partijiet kollha sabiex jaġixxu minnufih fuq dik id-Dikjarazzjoni, hekk kif jintlaħqu l-kundizzjonijiet għall-implementazzjoni tagħha; Jiġbed l-attenzjoni għall-vantaġġ li jista' jittieħed min-negozjati preċedenti mas-Slovenja u l-Kroazja li wirtu l-istess liġijiet komunitarji u esperjenzi prattiċi mill-ex-Jugożlavja; jenfasizza l-prospett ċar li l-ex-Repubblika tal-Maċedonja ssir Membru ta' l-UE u jitlob li jinbdew in-negozjati mill-aktar fis possibbli; Jistieden lill-Istati Membri l-ġodda sabiex jieħdu rwol attiv fil-mixja ta' l-ex-Repubblika Jugożlava tal-Maċedonja lejn l-Unjoni Ewropea, billi jippermettulha li tibbenefika mill-esperjenzi tagħhom ta' riformi; Jiddispjaċih dwar l-iffirmar mill-ex-Repubblika Jugożlava tal-Maċedonja tal-Ftehim Bilaterali dwar l-Immunità ma' l-Istati Uniti, li teskludi ċ-ċittadini Amerikani u l-istaff militari mill-ġuriżdizzjoni tal-Qorti Kriminali Internazzjonali; jiġbed l-attenzjoni lejn il-fatt li l-Qorti Kriminali Internazzjonali hija ġebla tax-xewka tal-liġi internazzjonali, u li l-Istatut ta" Ruma ġie appoġġjat b'mod sħiħ mill-UE; f'dan ir-rigward, jistieden lill-Gvern ta' l-ex-Repubblika Jugożlava tal-Maċedonja sabiex isib metodi biex itemm il-ftehim bilaterali, li ddgħajjef l-effettività sħiħa tal-Qorti Kriminali Internazzjonali; Itenni l-għan ta' adeżjoni ċara ma' l-UE għall-ex-Repubblika Jugożlava tal-Maċedonja kif ukoll għall-pajjiżi kollha tal-Balkani tal-Punent, b'konformità ma' l-Aġenda ta' Tessaloniki; jemmen li l-prospett ta" adeżjoni fl-UE għandu jiġi rispettat sabiex jiġu konsolidati l-istabbilità u l-paċi fir-reġjun; Jikkunsidra li l-edukazzjoni u s-sistema ta' taħriġ, l-investiment f'kapital uman u l-aċċess tal-popolazzjoni għall-internet għandhom ikunu mtejba sabiex jaffrontaw il-bżonnijiet tas-soċjetà; Jagħti istruzzjonijiet lill-President tiegħu biex jgħaddi din ir-riżoluzzjoni tal-Parlament lill-Kunsill u lill-Kummissjoni, lill-gvernijiet u lill-parlamenti ta' l-Istati Membri, lill-gvern u lill-parlament ta' l-ex-Repubblika Jugożlava tal-Maċedonja, u lis-Segretarju Ġenerali ta' l-NU.
Extracted from 14853455__TA__P6-TA-2007-0352__MT.txt